
JEGYZŐKÖNYV

Készült a képviselő-testület 2026. május 13-án /15,30-15,40/ megtartott rendkívüli üléséről


Az ülés helye: Városháza ülésterme

Jelen vannak: 
Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Molnár Gyula és Sándor Zsombor képviselők (6 fő)

Távol maradt (igazoltan):
Mohácsi-Dér Gabriella képviselő (1 fő)

Tanácskozási joggal jelen van:
Nagy Erzsébet jegyző, Ginál Róbert gazdálkodási csoportvezető

Jegyzőkönyvvezető: Marticsné Molnár Szilvia


Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Dallos Erika és Kochné Vadászi Borbála hitelesítik. Javaslom, hogy a meghívóban szereplő napirendi pontot tárgyalja meg a testület egy módosítással a 2. napirendi pontot vegyük le a napirendi pontok közül, mivel az árajánlatok még nem érkeztek be.
	
Polgármester úr megkérdezi a képviselő-testület tagjaitól, hogy ki ért egyet az elhangzott napirendi ponttal?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

105/2026. (V. 13.) normatív
Napirend elfogadása
										H a t á r o z a t a
            
1.) Döntés közbeszerzési dokumentáció elfogadásáról (Arany J., Bartók B., Bethlen G., Táncsics u., és Hunyadi utca)

A napirendi pont elfogadása után megkezdődött annak tárgyalása.

1./ Napirend:
       Döntés közbeszerzési dokumentáció elfogadásáról (Arany J., Bartók B., Bethlen G.,
      Táncsics u., és Hunyadi utca)
      Előterjesztő: Vörös Sándor polgármester
      Előterjesztésért felelős: Ginál Róbert gazdálkodási csoportvezető 


Vörös Sándor polgármester úr
A napirendi ponttal kapcsolatban mindenki megkapta az anyagot. Ezeket az utakat abból a pénzből szeretnénk finanszírozni, amit az adó visszafizetésből visszakaptunk. A dokumentáció úgy készült el, hogy van benne opciós rész, amire azért van szükség, ha véletlenül túlhaladnak az árajánlatok, akkor az opciós résznél dönthetünk úgy, hogy nem hirdetünk eredményt. Az is fontos, hogy az eljárás minél hamarabb véghez menjen, jelenlegi információ szerint ezzel az összeggel december 31-ig el kell számolni. 

Megkérdezem a Képviselő-testület tagjaitól, hogy ki ért egyet a közbeszerzési dokumentáció elfogadásával?

A képviselő-testület tagjai 6 igen szavazattal, ellenszavazat nélkül az alábbi határozatot hozták:

106/2026. (V.13.)
Dunavecse, Arany J., Bartók B., Bethlen G.,
Táncsics és Hunyadi utcák közbeszerzési
dokumentációjának elfogadása
								                        H a t á r o z a t a


1./ Dunavecse Város Önkormányzat Képviselő-testülete úgy határoz, hogy a Dunavecse, Arany J., Bartók B., Bethlen G., Táncsics és Hunyadi utcák közbeszerzési dokumentációját elfogadja. 

2./ A közbeszerzési dokumentáció jelen határozat elidegeníthetetlen részét képezi.

3./ A képviselő-testület felkéri Vörös Sándor polgármester urat a további teendők ellátásra. 

4./ Ezen határozatról értesül:
- Vörös Sándor polgármester
- Ginál Róbert gazdálkodási csoportvezető

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 1540 perckor bezárta.

Kmft.
	
            Vörös Sándor 							Nagy Erzsébet
            polgármester					                               jegyző

			Hitelesítem:  ………………………….

				          ………………………….

